เงินบาทอ่อนค่า ขณะจับตารายงานประชุมเฟดคืนนี้
ค่าเงินบาทปิดตลาดเย็นนี้ (18 พ.ย.) ที่ระดับ 36.03 บาท/ดอลลาร์ อ่อนค่าจากเปิดตลาดเช้าที่ระดับ 36.00 บาท/ดอลลาร์ เคลื่อนไหวตามภูมิภาค ระหว่างวันเงินบาทเคลื่อนไหวในกรอบระหว่าง 35.99-36.07 บาท/ดอลลาร์
18 พ.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (18 พ.ย.) ที่ระดับ 36.03 บาท/ดอลลาร์ อ่อนค่าจากเปิดตลาดเช้าที่ระดับ 36.00 บาท/ดอลลาร์ เคลื่อนไหวตามภูมิภาค ระหว่างวันเงินบาทเคลื่อนไหวในกรอบระหว่าง 35.99-36.07 บาท/ดอลลาร์
“เงินบาทปรับตัวอ่อนค่าตามแรงซื้อขาย แม้แรงซื้อดอลลาร์ของผู้ค้าทองในประเทศจะลดลง แต่ยังมี flow ไหลออกจากแรงเทขาย bond ของนักลงทุนต่างชาติ” นักบริหารเงินกล่าว
ขณะที่นักลงทุนจับตาดูรายงานการประชุมของคณะกรรมการกำหนดนโยบายการเงินของธนาคารกลางสหรัฐ (FOMC) ประจำวันที่ 27-28 ต.ค.58 ซึ่งจะมีการเปิดเผยในคืนนี้ตามเวลาไทย นักบริหารเงินประเมินกรอบการเคลื่อนไหวของเงินบาทในวันพรุ่งนี้ไว้ระหว่าง 35.90-36.10 บาท/ดอลลาร์
 
ที่มา: สำนักข่าวอินโฟเควสท์